L 302/92
3.2.
MT
Il-Ġurnal Uffiċjali tal-Unjoni Ewropea
22.11.2022
Għall-ESAs fil-konfigurazzjoni “modalità ta’ ċċarġjar tar-REESS akkoppjata mal-grilja elettrika”, l-arranġament tattest għandu jkun skont l-Illustrazzjoni 2 tal-appendiċi ta’ dan l-anness.
3.2.1.
Il-konfigurazzjoni tal-protezzjoni għandha tkun skont il-konfigurazzjoni tas-serje tal-vettura.
Ġeneralment, ilpartijiet ta’ Vultaġġ Għoli kollha protetti għandhom ikunu konnessi sewwa b’impedenza baxxa mal-ert (eż.
AN, kejbils, konnetturi, eċċ.).
L-ESAs u t-tagħbijiet għandhom ikunu konnessi mal-ert.
Il-provvista esterna tal-potenza HV għandha tkun konnessa permezz ta’ filtrazzjoni mill-feed-through.
3.2.2.
Il-fili tal-provvista tal-elettriku tal-ESA għandhom ikunu konnessi mal-provvista tal-elettriku permezz ta’ HV-AN (għal ESA bi provvista DC HV) u/jew AMN (għal ESA bi provvista AC).
Il-provvista DC HV għandha tiġi applikata għall-ESA permezz ta’ HV-AN ta’ 5 μH/50 Ω (ara l-klawżola 2 talAppendiċi 8).
Il-provvista AC għandha tiġi applikata għall-ESA permezz ta’ AMN ta’ 50 μH/50 Ω (ara l-klawżola 4 tal-Appen­ diċi 8).
3.2.3.
Sakemm ma jkunx speċifikat mod ieħor, it-tul tal-faxx ta’ Vultaġġ Baxx (LV) u tal-faxx ta’ Vultaġġ Għoli (HV) paralleli max-xifer ta’ quddiem tal-pjan tal-massa għandu jkun ta’ 1 500 mm (±75 mm).
It-tul totali tal-faxx tattest, inkluż il-konnettur, għandu jkun ta’ 1 700 mm (+300/-0 mm).
Id-distanza bejn il-faxx LV u l-faxx HV għandha tkun ta’ 100 mm (+100/-0 mm).
3.2.4.
Il-faxxi kollha għandhom jitqiegħdu fuq materjal mhux konduttivi, b’permittività relattiva baxxa (εr ≤ 1,4), f’distanza ta’ 50 mm (±5 mm) ’il fuq mill-pjan tal-massa.
3.2.5.
Il-linji tal-provvista protetti għal-linja HV+ u HV- u l-linji trifażi jistgħu jkunu kejbils koassjali jew f’għata protettiva komuni skont is-sistema tal-plakka li tintuża.
Inkella, jista’ jintuża l-faxx HV oriġinali mill-vettura.
3.2.6.
Sakemm ma jiġix speċifikat mod ieħor, il-kaxxa tal-ESA għandha tiġi konnessa mal-pjan tal-massa direttament jew permezz ta’ impedenza definita.
3.2.7.
Għaċ-ċarġers abbord, il-linji tal-elettriku AC/DC għandhom jitqiegħdu l-aktar ’il bogħod mill-antenna (wara l-faxx LV u HV).
Id-distanza bejn il-linji tal-elettriku AC/DC u l-eqreb faxx (LV jew HV) għandha tkun ta’ 100 mm (+100/-0 mm).
3.3.
Post tal-kejl alternattiv Bħala alternattiva għal kompartiment protett b’kisja assorbenti (ALSE), jista’ jintuża sit tat-test f’żona miftuħa (OATS), li jikkonforma mar-rekwiżiti tas-CISPR 16-1-4 (ara l-Illustrazzjoni 1 tal-appendiċi ta’ dan l-anness).
3.4.
Ambjent Sabiex jiġi żgurat li ma jkun hemm l-ebda storbju jew sinjal estranju ta’ kobor biżżejjed li jaffettwa l-kejl b’mod materjali, għandu jittieħed kejl qabel u wara t-test prinċipali.
F’dan il-kejl, l-istorbju jew is-sinjal estranju għandu jkun mill-inqas 6 dB taħt il-limiti ta’ interferenza mogħtija fil-paragrafu 6.5.2.1. ta’ dan ir-Regolament, ħlief għattrażmissjonijiet narrowband intenzjonati fl-ambjent.